पाएं अपने शहर की ताज़ा ख़बरें और फ्री ई-पेपरडाउनलोड करें
इस महिला की आवाज सुनिए। आपको बेबसी और गुस्सा दोनों नजर आएंगे। हो भी क्यों नहीं। जिसे इमरजेंसी के हालात बताकर दूसरे अस्पताल में सांवली के कोविड केयर सेंटर रैफर किया था, वहां पर संभालने वाला कोई नहीं मिला। नतीजा ये रहा के महिला के पति की मौत हो गई। वहीं, दरवाजे पर खड़े पुलिसकर्मी अंदर जाकर मिन्नतें कर रहे थे, लेकिन डॉक्टर ने पुलिसवालों की ड्यूटी करो कहकर लौटा दिया। भामाशाहों की मदद के बाद भी अस्पताल की ऐसी व्यवस्था लोगों को आक्रोशित करती है।
दरअसल, फतेहपुर के नांगल से संजय भास्कर को सांस लेने में तकलीफ होने पर पत्नी के साथ निजी अस्पताल अमर जैन पहुंचे। यहां पर आक्सीजन लगाने के बाद उनको सीकर के कोविड केयर सेंटर के लिए रेफर कर दिया। यहां पर एंबूलेंस से नीचे उतारने के लिए महिला चिल्लाती रही। यहां तक की एंबूलेंस के चालक ने प्रयास भी किए, लेकिन कोई सुनने वाला ही नहीं था।
मदद के लिए गए पुलिसकर्मी से डॉक्टर बोले- तुम अपनी ड्यूटी करो
महिला की चीख सुनकर पुलिसकर्मी जरूर अंदर गए और डॉक्टर को भी बताया, लेकिन डॉक्टर्स ने पुलिस वालों को ये कहते हुए डांट दिया कि मैं उसे अंदर लेकर आउंगा क्या। तुम्हारी ड्यूटी दरवाजे पर लोगों को अंदर आने से रोकने की है, अपनी ड्यूटी करो। इसके बाद पुलिसकर्मी बाहर आकर चुपचाप खड़े हो गए। कुछ देर बाद संजय की सांसें उखड़ गई।
अपने पति की नाक पर आक्सीजन लगाए महिला बेबसी और गुस्से से अस्पताल की अव्यवस्था पर चिल्ला रही थी, लेकिन सुनने वाला कोई नहीं। भामाशाह पैसों, मशीनों और अन्य तरह से अस्पताल प्रशासन की मदद कर रहा है। इसके बाद भी यहां की अव्यवस्था लोगों की जिंदगी से खिलवाड़ कर रही है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn